José María Córdova Internasionale Lughawe

José María Córdova Internasionale Lughawe (IATA: MDE – ICAO: SKRG) is 'n internasionale lughawe geleë in die stad Rionegro, 20 km suidoos van Medellín, en is die tweede grootste lughawe in Colombia naas El Dorado Internasionale Lughawe van Bogotá wat infrastruktuur en passasiersdiens betref. Die lughawe is vernoem na José María Córdova, 'n Colombiaanse weermaggeneraal wat 'n boorling van Ríonegro was.

Die lughawe bedien die Medellin Metropolitaanse Gebied en is die belangrikste lughawe in die Antioquia Departement; wat infrastruktuur betref, is dit die belangrikste in die weste van Colombia. Dit was ook die hoofspilpunt vir die laekostelugredery Viva Air Colombia totdat die lugdiens in Februarie 2023 sy diens opgeskort het. Dit bedien verskeie internasionale bestemmings, een van die besigste is die roete na Miami Internasionale Lughawe in die suidooste van die VSA. Dit bedien ook die besigste roete binne Colombia: Rionegro-Bogota, wat hoofsaaklik deur Avianca en LATAM Colombia bedryf word. In onlangse jare is aansienlike tegnologie- en infrastruktuuropgraderings (soos die byvoeging van LCD-skerms en roltrappe) voltooi, wat dit een van die mees erkende lughawens in Colombia maak. Dit bied nou diens aan Europa en het nuwe bestemmings in die Amerikas bygevoeg, ook na die Karibiese Eilande.

Internasionale bestemmings sluit die Verenigde State, Panama, Venezuela, Peru, Meksiko, die Dominikaanse Republiek en Spanje in. Die lughawe bedien ook binnelandse vlugte na die meeste groot Colombiaanse stede soos Bogota, Cali, Barranquilla, Cartagena, Santa Marta en San Andres-eiland. Vragvervoer is ook een van die sterkpunte van die terminaal, wat lugvervoer verskaf na die meeste van die blomuitvoere (en ander vars produkte) vanaf Antioquia oppad na die Amerikas en Europa.
duimnael|Terminaal se binnekant
Die lughawe is gebou met 'n koepelvormige dak. Dit het baie restaurante en winkels, insluitend 'n belastingvrye winkel nadat by sekuriteitsklaring verby is. Daar is ook banke, geldwissel- en motorhuurdienste. Avianca het 'n BBP-kamer, en daar is ook 'n BBP-lughawesitkamer genaamd "The Lounge Medellin" wat deur Global Lounge Network bedryf word. Buite die hoofgebou is 'n parkeerterrein en motorparkade, wat ook 'n area vir motorfietse insluit.
regs|duimnael|220px|Bagasie-afhaalgebied in 2021

 Statistiek 
+Besigste binnelandse roetes (retoer) vanaf Jose Maria Cordova Lughawe (Jan-Des 2016)  Rang Stad Passasiers Top rederye 1 Bogotá, Cundinamarca 3 590 548 Avianca, LATAM Colombia, Viva Colombia 2 Cali, Valle del Cauca 739 954 Avianca, Viva Colombia 3 Cartagena, Bolívar 735 408 Avianca, Viva Colombia, LATAM Colombia 4 Barranquilla, Atlántico 365 086 Avianca, Viva Colombia 5 San Andrés, San Andrés 329 274 LATAM Colombia, Viva Colombia 6 Santa Marta, Magdalena 276 684 Avianca, Viva Colombia 7 Montería, Córdoba 125 534 Avianca, Viva Colombia 8 Bucaramanga, Santander 65 888 Avianca
+Besigste internasionale roetes (retoer) vanaf José María Córdova Lughawe (Jan-Des 2016)  Rang Stad Passasiers Top rederye 1 Panama, Panama 386 499 Copa Airlines Colombia 2 Miami, VSA 249 167 American Airlines, Avianca, Viva Colombia 3 Fort Lauderdale, VSA 172 929 JetBlue Airways, Spirit Airlines 4 Madrid, Spanje 85 894 Avianca, Iberia 5 San Salvador, El Salvador 63 614 Avianca El Salvador 6 New York, VSA 63 475 Avianca 7 Lima, Peru 63 276 Avianca Peru 8 Meksikostad, Meksiko 62 774 Aeromexico 9 Atlanta, Verenigde State 56 857 Delta Air Lines 10 Panamastad–Balboa, Panama 53 809 Viva Colombia, Wingo 11 Panamastad–Albrook, Panama 46 873 Air Panama 12 Valencia, Venezuela 40 174 Avior Airlines 13 Willemstad, Curaçao 13 995 Insel Air 14 Oranjestad, Aruba 6 082 Insel Air Aruba

duimnael|links|320px|Terminaalgebou van buite die lughawe gesien

 Verwysings 

Kategorie:Lughawens in Suid-Amerika